stanford-oval/wikipedia huggingface dataset:
Maurice Ronet
Filmografia

| Vuosi | Suomenkielinen nimi | Alkuperäinen nimi |
| --- | --- | --- |
1952: La Jeune folle
| 1954 | Suuri rakkaus | Casta diva |
| 1955 | Gigolo | Gueule d'ange |
| 1957 | Ikuinen vaellus | Celui qui doit mourir |
| 1957 | Hissillä mestauslavalle | Ascenseur pour l'échafaud |
| 1958 | Himoittu nainen | Ce corps tant désiré |
| 1959 | Kuuma aurinko | Plein soleil |
1959: Les Grandes personnes
| 1960 | Tyttö Granadasta | Carmen la de Ronda |
| 1961 | Ilmianto | La Dénonciation |
1962: Le Meurtrier
| 1963 | Virvatuli | Le Feu follet |
| 1965 | Kolme huonetta Manhattanilla | Trois chambres à Manhattan |
| 1966 | Shamppanjamurhat | Le Scandale |
| 1966 | Vihreät paholaiset | The Lost Command |
| 1966 | Demarkaatiolinja | La Ligne de démarcation |
| 1967 | Tehtävä ilman armoa | La Route de Corinthe |
| 1968 | Linnut kuolevat Perussa | Les Oiseaux vont mourir au Pérou |
| 1969 | Vaarallinen loma | La Piscine |
| 1969 | Viimeiset viettelykset | La Femme écarlate |
| 1969 | Mies, nainen, rakastaja | La Femme infidèle |
1971: Raphael ou le débauché
| 1973 | Rakkauden jumalatar 1973 | Don Juan 1973 |
| 1975 | Rakkauden orgiat | La Messe dorée |
| 1981 | Sfinksi | Sphinx |
Master of Orion II

| Master of Orion II: Battle at Antares |
| --- | --- |

Kehittäjä:  Simtex
Julkaisija:  MicroProse
Jakelija:  Humble Store ja Steam
Pelisarja:  Master of Orion
Julkaistu:  1996
Lajityyppi:  strategiapeli
Pelimuoto:  yksinpeli, moninpeli
Ikäluokitus:  ESRB: Lapsista aikuisille 
Alusta:  MS-DOS, Mac OS, Windows
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Master of Orion II: Battle at Antares (lyhyesti MOO2) on Simtexin kehittämä ja MicroProsen julkaisema strategiapeli. Peli on julkaistu vuonna 1996 MS-DOS:lle ja Windowsille ja seuraavana vuonna Macintoshille.
Peli on jatko-osa Master of Orionille.
Pelaaminen

Suurimpina muutoksina edeltäjäänsä verrattuna saapuivat moninpeli ja johtajien lisääminen. Johtajille oli erikoisominaisuuksia, jotka vaikuttivat muun muassa planeetan tuotantoarvoihin tai aluksen ominaisuuksiin. Peli lisäsi myös kolme uutta rotua ja mahdollisuuden luoda omansa. Jokaisen rodun taipumus tutkia tiettyä tieteenhaaraa poistettiin, jotta tutkimus olisi enemmän yhdenmukaisempaa. Pelaajalle annettiin nyt myös säätää hallitsemiaan planeettoja yksityiskohtaisemmin, nyt pelaajalla oli käytännössä mahdollisuus päättää muun muassa jokaisen yksittäisen rakennuksen valmistumisesta. Osa näistä uudistuksista olivat lainattu suoraan Simtexin edellisestä pelistä, Master of Magicista.
Vaikkakin MOO2 oli ilmestyessään välitön menestys, edellisen sarjan osan fanit ottivat pelin vastaan ristiriitaisin tuntein. Toiset pitivät lisääntyneistä pelimahdollisuuksista ja toiset taas suosivat alkuperäisen yksinkertaisempaa lähestymistapaa. Suurin osa pelaajista piti peliä kuitenkin onnistuneena jatko-osana.
Kyseinen peli on keskimmäinen kolmen pelin sarjasta. Master of Orion 3:sen kehitti Quicksilver Software- pelistudio ja sen julkaisi Infogrames 25 helmikuuta, 2003.
Aiheesta muualla

Master of Orion II: Battle at Antares MobyGamesissa (englanniksi)
Master Of Orion II wiki[vanhentunut linkki]
Master of Orion II online
DOSbox Guide
Marta Cavalli

| Marta Cavalli |
| --- | --- |
 Marta Cavalli EM-kilpailuissa 2018.
Henkilötiedot
Syntynyt: 18. maaliskuuta 1998
Kansalaisuus:  Italia
Pyöräilijä
Pituus:  167 cm
Paino:  53 kg
Joukkue:  FDJ-Suez
Laji:  maantiepyöräily
Rooli:  ajaja
Ura
Ammattilaisjoukkue(et)
2017–2020  2021–:  Valcar PBM / Valcar - Travel & Service  FDJ Nouvelle Aquitaine Futuroscope / FDJ-Suez
Suurimmat voitot
 La Flèche Wallonne 2022 Amstel Gold Race 2022  Maantieajon Italian-mestaruus 2018 
 Tiedot päivitetty: 5. tammikuuta 2023 
| Mitalit> Maa:   Italia.Naisten maantiepyöräily.MM-kilpailut  | Mitalit> Maa:   Italia.Naisten maantiepyöräily.MM-kilpailut  | Mitalit> Maa:   Italia.Naisten maantiepyöräily.MM-kilpailut  | Maa:   Italia> Naisten maantiepyöräily. |
| --- | --- | --- | --- |
|  Pronssia | Flanderi 2021 | sekaviesti |  |
| EM-kilpailut  | EM-kilpailut  | EM-kilpailut  |  |
|  Kultaa | Trento 2021 | sekaviesti |  |
Naisten ratapyöräily
| Euroopan kisat  | Euroopan kisat  | Euroopan kisat  |  |
|  Kultaa | Minsk 2019 | joukkuetakaa-ajo |  |
|  Hopeaa | Minsk 2019 | takaa-ajo |  |
| EM-kilpailut  | EM-kilpailut  | EM-kilpailut  |  |
|  Hopeaa | Glasgow 2018 | joukkuetakaa-ajo |  |
|  Pronssia | Apeldoorn 2019 | joukkuetakaa-ajo |  |
| Derny-pyöräilyn EM-kilpailut  | Derny-pyöräilyn EM-kilpailut  | Derny-pyöräilyn EM-kilpailut  |  |
|  Kultaa | Pordenone 2019 | derny |  |
Marta Cavalli (s. 18. maaliskuuta 1998 Cremona, Lombardia) on italialainen rata- ja maantiepyöräilijä.
Maantiepyöräily

Cavalli aloitti ammattilaisuransa Valcar-joukkueessa vuosina 2017–2020 ja on vuodesta 2021 edustanut FDJ-tallia. Hän voitti vuoden 2022 Amstel Gold Racen karattuaan kärkiryhmästä Caubergin nousussa 1,6 kilometriä ennen maalia. Kymmenen päivää myöhemmin hän voitti La Flèche Wallonnen kukistettuaan loppukirissä Annemiek van Vleutenin. Saman vuoden Giro Rosassa hän sijoittui toiseksi minuutin ja 52 sekuntia van Vleutenille hävinneenä.
Maantiepyöräily > Saavutuksia

Lähteet: Pro Cycling Stats, Cycling Archives
Ratapyöräily

Cavalli saavutti Euroopan kisoissa 2019 kultaa joukkuetakaa-ajossa ja hopeaa takaa-ajossa. EM-kilpailuissa hän sai joukkuetakaa-ajossa hopeaa 2018 ja pronssia 2019. Erillisissä dernyn EM-kilpailuissa hän voitti kultaa 2019.
Cavalli voitti nuorten Euroopan-mestaruuden joukkuetakaa-ajossa 2015. Hän voitti alle 23-vuotiaiden EM-kultaa takaa-ajossa 2018 sekä joukkuetakaa-ajossa 2017, 2018, 2019 ja 2020.
Cavalli on voittanut ratapyöräilyn maailmancupissa joukkuetakaa-ajon Hongkongissa 2019. Hän sijoittui samassa lajissa toiseksi Santiagossa 2017, Minskissä 2018 ja Kanadassa Miltonissa 2018 sekä kolmanneksi Saint-Quentin-en-Yvelinesissä ja Lontoassa 2018 sekä Uudessa-Seelannissa Cambridgessa ja Minskissä 2019. Pariajossa hän oli kolmas Santiagossa 2017.
Marcia McBroom

Marcia McBroom (s. 6. elokuuta 1947) on yhdysvaltalainen malli ja näyttelijä. Hän esiintyi muun muassa elokuvassa Beyond the Valley of the Dolls (1970).
Aiheesta muualla

Marcia McBroom Internet Movie Databasessa. (englanniksi)
Lukas Bengtsson

| Lukas Bengtsson |
| --- | --- |

Henkilötiedot
Syntynyt: 14. huhtikuuta 1994 (ikä 30) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  82 kg
Seura
Seura:  EV Zug
Sarja:  National League
Pelaajaura
Pääsarjaura:  2015–
Aik. seurat:  Mora IK (Allsv.)   Frölunda HC (SHL)   Wilkes-Barre/Scranton Penguins (AHL) Linköping HC (SHL) SKA Pietari (KHL) Dinamo Minsk (KHL) Växjö Lakers HC (SHL)
Lukas Nicke Arne Bengtsson (s. 14. huhtikuuta 1994 Tukholma, Ruotsi) on ruotsalainen jääkiekkopuolustaja, joka pelaa Sveitsin pääsarja National League-joukkue EV Zugissa. Hän laukoo oikealta. Hän on pelannut urallaan Sveitsin pääsarjan lisäksi Ruotsin pääsarjassa, AHL:ssa ja KHL:ssä. Hän on voittanut Ruotsin-mestaruuden Frölundassa ja Växjössä. Ruotsia hän on edustanut kaksissa MM-kilpailuissa sekä olympialaisissa.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Malmö 2014 | jääkiekko |  |
Bengtsson edusti Ruotsia alle 20-vuotiaiden MM-kilpailuissa vuonna 2014, jolloin hän voitti hopeaa. Yhteensä Bengtsson pelasi 15 nuorten maaottelua.
Bengtsson pelasi ensimmäiset maaottelunsa Ruotsin edustusjoukkueessa kaudella 2018–2019. Hän pääsi mukaan talviolympialaisiin 2022. Tämän jälkeen hän on pelannut myös MM-kilpaluissa 2023 ja 2024.
Pelityyli

Elite Prospects -sivuston mukaan Bengtsson on erinomaisesti luisteleva ja hyökkäyspäässä pelaava puolustaja, jolla on hyvä lähtönopeus. Hän myös tuo kiekkoa hyvin ylös. Bengtsson on pelipaikkaansa nähden varsin pienikokoinen, mutta hän osaa kuitenkin suojata kiekkoa hyvin liikkuessaan. Bengtsson on myös käyttökelpoinen ylivoimapelaaja; hän laukoo hyvin suoraan syötöstä ja tekee fiksuja ratkaisuja. Bengtsson pelaa myös kohtalaisen hyvin omassa puolustuspäässä, mutta hänellä on kuitenkin kehitettävää kokonaisvaltaisessa pelaamisessa.
Merian C. Cooper

| Merian C>  Cooper |
| --- | --- |
 Merian Cooper Puolan ilmavoimien univormussa
Henkilötiedot
Koko nimi:  Merian Coldwell Cooper
Syntynyt: 24. lokakuuta 1893 Jacksonville, Florida, Yhdysvallat
Kuollut: 21. huhtikuuta 1973 (79 vuotta) San Diego, Kalifornia, Yhdysvallat
Ammatti:  elokuvaohjaaja, elokuvatuottaja
Puoliso:  Dorothy Jordan (1933–1973)
Ohjaaja
Aktiivisena:  1925–1973
Tunnetuimmat ohjaukset:  King Kong
Aiheesta muualla
IMDb 
Elonet
Merian C. Cooper (24. lokakuuta 1893 Jacksonville, Florida, Yhdysvallat – 24. huhtikuuta 1973 San Diego, Kalifornia, Yhdysvallat) oli yhdysvaltalainen elokuvaohjaaja ja -tuottaja. Hänen tunnetuin elokuvansa ohjaajana on King Kong (1933). 1940- ja 1950-luvuilla hän tuotti monet John Fordin ohjaamista elokuvista (esimerkiksi Etsijät (1956) ja Vaitelias mies (1952)).
Hän toimi lentäjänä sodassa kun Neuvostoliitto hyökkäsi Puolaan. Cooperin lentokone ammuttiin alas 13. heinäkuuta 1920 vihollisalueen yläpuolella 70. tehtävässään. Hän oli unohtanut upseerin takkinsa ennen lentoa ja hän päätyi vankileirille Moskovan lähelle. Cooper päätyi eräänä päivänä teloitusrivistöön, mutta teloitusryhmän kivääreissä ei ollut luoteja ja hän selvisi hengissä. Cooper pakeni kahden puolalaisen upseerin kanssa Latviaan ja sieltä jälleen Puolaan.
Meriansioiden ritarikunta

Ritarikunnan tunnuksia
Meriansioiden ritarikunta (ransk. Ordre du Mérite maritime) on ranskalainen kunnianosoitus, joka perustettiin vuonna 1930. Sitä myönnetään tunnustuksena ansiokkaasta palveluksesta merenkäyntiin liittyvissä ansioissa niin kauppalaivaston kuin merivoimien palveluksessa. Myös hallinnon ja meripelastuksen yhteydessä saavuttetut ansiot luetaan myöntämisperusteiksi.
Ritarikunnassa on kolme luokkaa:
komentaja
upseeri
ritari
Massy (Essonne)

| Massy |
| --- | --- |
 Kaupungintalo
 vaakuna
 Massy
 Koordinaatit: 48°43′51″N, 2°16′17″E 
Valtio:  Ranska
Alue:  Île-de-France
Departementti:  Essonne
Arrondissementti:  Palaiseau
Väkiluku:  40 900
 
 Kunnan kotisivut 
Infobox OKVirheellinen NIMI-arvo: 
Massy on kunta Ranskassa Essonnen departementissa Île-de-Francen alueella.  Se sijaitsee noin 20 kilometriä Pariisista lounaaseen. Kunta on kehittynyt nopeasti, ja se on väkiluvultaan kolmanneksi suurin Essonnessa. Yksi syy nopeaan kehitykseen on hyvät kulkuyhteydet. Vuonna 1991 kuntaan valmistui TGV asema.
Aiheesta muualla

Kuvia tai muita tiedostoja aiheesta Massy (Essonne) Wikimedia Commonsissa
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
Meriankeriaat

| Meriankeriaat |
| --- | --- |
 Meriankerias (Conger conger)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ankeriaskalat Anguilliformes
Heimo::  Meriankeriaat Congridae  Kaup, 1856
Katso myös
   Meriankeriaat Wikispeciesissä   Meriankeriaat Commonsissa 
Infobox OKNimi-testi OK: 
Meriankeriaat (Congridae) on ankeriaskalojen heimo. Siihen kuuluu noin 150 lajia, jotka jaetaan 32 sukuun. Niitä tavataan Atlantilla, Intian valtamerellä ja Tyynellämerellä. Toisin kuin ankeriaat ne eivät vaella erillisille kutualueille.
Gorgasia barnesi -meriankeriaita puoliksi hiekkaan hautautuneina. Tällaiset parvet ovat suosittuja yleisöakvaarioissa
Heimoon kuuluu useita merkittäviä ruokakalalajeja. Meriankeriasta (Conger conger) tavataan Suomenkin vesillä. Se on heimon suurin laji ja voi kasvaa jopa kolmemetriseksi. Pienempiä lajeja pidetään joskus suurissa yleisöakvaarioissa.
Matenadaran

Matenadaran
Matenadaran on Jerevanissa, Armenian pääkaupungissa oleva käsikirjoitusmuseo. Siellä on kirjojen ja käsikirjoitusten lisäksi satoja vuosia vanhoja miniatyyrejä. Miniatyyrikokoelma on noin 15 000 teoksen kokoinen ja se on ainutlaatuinen maailmassa.
Aiheesta muualla

Kuvia tai muita tiedostoja aiheesta Matenadaran Wikimedia Commonsissa
Masmalot

| Masmalot |
| --- | --- |
 Masmalo (Anthyllis vulneraria)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Masmalot Anthyllis  L.
Katso myös
   Masmalot Wikispeciesissä   Masmalot Commonsissa 
Infobox OKNimi-testi OK: 
Masmalot (Anthyllis) on kasvisuku hernekasvien heimossa. Siihen kuuluu 23 lajia, joista suurin osa esiintyy Etelä-Euroopassa ja Välimeren alueella. Pohjoismaissa esiintyy yksi suvun laji, hyvin monirotuinen masmalo eli euroopanmasmalo. Lajista erotetaan Pohjoismaissa seitsemän ja Suomessa neljä eri alalajia.
Lajeja

partamasmalo (Anthyllis barba-jovis)
oramasmalo (Anthyllis hermanniae)
madeiranmasmalo (Anthyllis lemanniana)
rakkomasmalo (Anthyllis tetraphylla)
masmalo eli euroopanmasmalo (Anthyllis vulneraria ), jonka alalajeja ovat muun muassa:
alppimasmalo (subsp. alpestris)
parimasmalo (subsp. carpatica)
pohjanmasmalo (subsp. lapponica)
idänmasmalo (subsp. polyphylla)
ketomasmalo (subsp. vulneraria)
Aiheesta muualla

Suomen Lajitietokeskus: Masmalot (Anthyllis)
Finto: Kassu – Kasvien suomenkieliset nimet: Masmalot (Anthyllis)
ITIS: Anthyllis (englanniksi)
United States Department of Agriculture (USDA): Anthyllis (englanniksi)
Pherobase: Floral volatiles of Genus Anthyllis (englanniksi)
Lännensyyskorento

| Lännensyyskorento |
| --- | --- |
 Koiras
Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Aitosudenkorennot Anisoptera
Heimo::  Varsinaiset sudenkorennot Libellulidae
Suku::  Syyskorennot Sympetrum
Laji::  striolatum
Kaksiosainen nimi
 Sympetrum striolatum  (Charpentier, 1840) 
Katso myös
   Lännensyyskorento Wikispeciesissä   Lännensyyskorento Commonsissa 
Infobox OKNimi-testi OKIUCN-testi OK: 
Lännensyyskorento (Sympetrum striolatum) on syyskorentoihin kuuluva sudenkorento.
Ulkonäkö ja koko

Lännensyyskorento on ulkonäöltään sekoitettavissa erityisen helposti punasyyskorentoon. Siitä eroavia piirteitä ovat naaraan vain vähän takaruumiista ulkoneva sukuaukon suojus, koiraan sukupuolielimien etupuolen väkäsen pitkä ja ohut muoto, otsan mustan kuvion epäselvyys ja lähes täysin tummat reidet. Koiraalla on takaruumiin 7.–9. jaokkeiden sivupinnoilla voimakkaan tumma kuviointi.
Väriltään aikuiset koiraat ovat tyypillisesti punaisia ja nuoret keltaisia. Naaraiden yleisin väri on keltainen, mutta punaiset yksilöt ovat yleisiä. Aikaisemmin omana lajinaan pidetty nigrescens-värimuoto on lännensyyskorennon tavallista tummempi värimuoto. Suomalaiset lännensyyskorennot ovat tummine kuvioineen enemmän nigrescens-muodon kuin tavallisen värimuodon kaltaisia.
Lännensyyskorennon takaruumiin pituus on 24–28 mm ja takasiiven pituus 25–30 mm.
Levinneisyys ja elinympäristö

Lännensyyskorentoa tavataan yleisenä melkein koko Euroopassa, paitsi pohjoisessa, Pohjois-Afrikassa Välimeren rannikoilla ja Aasiassa Japaniin ja Siperian Vladivostokin ja Sahalinin alueelle asti. Suomessa laji elää pääosin Ahvenanmaalla, mutta sitä tavataan myös Hangon rannikolta ja hajanaisia havaintoja on lisäksi Saaristomeren ympäristöstä. Ahvenanmaalla lännensyyskorento on yleinen ja runsas, mutta laji puuttuu kokonaan Suomen sisämaasta. Helsingin rannikolla Viikissä havaittiin lännensyyskorentoja poikkeuksellisesti vuonna 2011, minkä lisäksi laji on havaittu Raaseporin Tammisaaressa.
Lännensyyskorentoa tavataan merenlahdilla ja niiden lähistöjen lammilla, joissa on paljon kasvillisuutta.
Elintavat

Lajin lentoaika on heinäkuun puolestavälistä lokakuulle. Päälentoaika on elokuun alusta syyskuun loppupuolelle.
Aiheesta muualla

Lännensyyskorento Korentowikissä
Naaras
Nuori koiras
Levi (täsmennyssivu)

Levi voi tarkoittaa seuraavia:
Levi, tunturi ja talviurheilukeskus Kittilässä
Levi tai Leevi, miehen etunimi
Levi, sukunimenä:
Beppo Levi (1875–1961), italialainen matemaatikko, jonka mukaan on nimetty Beppo Levin lause
Carlo Levi (1902–1975), italianjuutalainen kirjailija, kuvataiteilija ja antifasisti
David Levi (s. 1962), israelilais-yhdysvaltalainen pokeriammattilainen
Devon Levi (s. 2001), kanadalainen jääkiekkomaalivahti
Hilde Levi (1909–2003), saksalais-tanskalainen fyysikko
Isaac Levi (1930–2018), yhdysvaltalainen filosofi ja professori
Paul Levi (1883–1930), saksalainen lakimies ja kommunistipoliitikko
Primo Levi (1919–1987), italialainen kemisti ja kirjailija
Rita Levi-Montalcini (1909–2012), italialainen neurologi, Nobelin lääketieteen palkinnon saaja
Sylvain Lévi (1863–1935), ranskalainen indologi
Tullio Levi-Civita (1873–1941), italialainen matemaatikko, jonka mukaan on nimetty Levi-Civita-symboli
Zachary Levi, (s. 1980), yhdysvaltalainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Levi”, voi hakea sivunnimihaulla, laajalla sivunnimihaulla tai tekstihaulla.
Maso Lehtonen

| Maso Lehtonen> Henkilötiedot |
| --- | --- |
Syntynyt: 12. toukokuuta 1988 (ikä 36) Tampere, Suomi
Kansalaisuus:   Suomi
Jääkiekkoilija
Lempinimi:  Maso
Pelipaikka:  maalivahti
Hanska:  vasen
Pituus:  177 cm
Paino:  84 kg
Pelaajaura
Pääsarjaura:  (–)
Seurat:  KOOVEE (S-S) Pyry (S-S)
Matias "Maso" Lehtonen (s. 12. toukokuuta 1988 Tampere) on suomalainen jääkiekkovalmentaja, joka toimi SM-liigassa pelaavan Hämeenlinnan Pallokerhon päävalmentajana vuosina 2023-2024. Hänellä on pelaajataustaa maalivahtina. Lehtonen pelasi miesten pelejä kolmena kautena Suomi-sarjassa ja hän pelasi urallaan myös yhden SM-liigaottelun Tapparassa kaudella 2007–2008.
Pelaajaura

Lehtonen on Tapparan kasvatti. Kaudeksi 2007–2008 hän siirtyi Saimaan Pallon A-nuoriin, mutta Lehtonen palasi kuitenkin kesken kauden Tapparaan. Hän jäi seuran A-nuorissa ilman torjuntavastuuta sekä kokonaan Harri Säterin ja Sami Koskelan varjoon, mutta Lehtonen puki Tapparan paidan kauden aikana myös yhteen SM-liigaotteluun. Myös kaudella 2008–2009 hän jäi seuran A-nuorten SM-liigajoukkueessa vähälle torjuntavastuulle ja siirtyikin kesken kauden sarjatasoa alemmas A-nuorten I-divisioonan KOOVEE:hen. Lehtonen voitti kauden päätteeksi A-nuorten I-divisioonan mestaruuden, mutta KOOVEE jäi lopulta kuitenkin ilman sarjanousua A-nuorten SM-liigaan. Hän puki kauden aikana myös lainalle Lempäälän Kisan paidan yhteen Mestis-otteluun.
Kaudeksi 2009–2010 Lehtonen nousi KOOVEE:n Suomi-sarjajoukkueeseen. Hän pelasi kauden aikana 15 runkosarjaottelua, mikä oli kuusi ottelua Lehtosen aisaparia Juha Taposta vähemmän. Lehtonen voitti kauden päätteeksi Suomi-sarjan pronssia. Hän puki kauden aikana myös Lempäälän Kisan paidan lainalle kahteen Mestis-otteluun. Kaudella 2010–2011 Lehtonen pelasi KOOVEE:ssä kuusi runkosarja- ja kaksi nousukarsintasarjan ottelua. Hän voitti kauden päätteeksi hopeaa. Kaudella 2011–2012 Lehtonen saavutti KOOVEE:ssä pronssia, mutta hän vahvisti myös kahden karsintasarjan ottelun verran Nokian Pyryä. Kauden jälkeen Lehtonen joutui loukkaantumisten myötä leikkaukseen ja hän lopetti pelaajauransa.
Melanie C:n diskografia

| 0 | 1 | 2 |
| --- | --- | --- |
 Melanie C esiintymässä vuonna 2014.
Julkaisut
| ↙Studioalbumit | 8 |  |
| ↙Singlet | 34 |  |
| ↙Videot | 3 |  |
Tämä artikkeli käsittelee Melanie C:n diskografiaa.
Diskografia > Albumit

Northern Star (1999)
Reason (2003)
Beautiful Intentions (2005)
This Time (2007)
The Sea (2011)
Stages (2012)
Version of Me (2016)
Melanie C (2020)
Diskografia > DVD

Live Hits (2006)
Live at the Hard Rock Cafe (2009)
The Sea Live (2012)
Diskografia > Singlet

| --- | --- |
 When You're Gone (duetto Bryan Adamsin kanssa) (1998)  Goin' Down (1999)  Northern Star (1999)  Never Be the Same Again (Lisa Lopesin kanssa) (2000)  I Turn to You (2000)  If That Were Me (2000)  Here It Comes Again (2003)  On The Horizon (2003)  Let's Love (2003)  Melt/Yeh Yeh Yeh (2003)  Next Best Superstar (2005)  Better Alone (2005)  First Day of My Life (2005)  The Moment You Believe (2007)  I Want Candy (2007)  Carolyna (2007)  This Time (2007)  Think About It (2011) :  Rock Me (2011)  Weak (2011)  Let There Be Love (2011)  I Don't Know How To Love Him (2012)  I Know Him So Well feat. Emma Bunton (2012)  Loving You feat. Matt Cardle (2013)  Numb (2016)  Anymore (2016)  Dear Life (2016)  Hold On feat. Alex Francis (2017)  Room For Love (2017)  High Heels (2019)  Who I Am (2020)  Blame It On Me (2020)  In and Out of Love (2020)  Fearless (feat. Nadia Rose) (2020)
Lentokonehalli

Lentokonehalli.
Lentokonehalli on isokokoinen rakennus, joka suojaa pysäköityä lentokonetta säältä. Lentokonehallissa lentokoneita voidaan huoltaa ja säilyttää. Se vastaa lentokoneille samaa kuin autotalli autoille. Lentokonehalli sijaitsee yleensä lentokentällä. Myös lentokoneiden valmistukseen käytettyä rakennusta voidaan kutsua lentokonehalliksi. Lentotukialuksilla kannen alapuoliset lentokonehallit, joita voi olla yksi tai useampia, ovat tilat, joissa aluksen koneita säilytetään ja huolletaan.
Lentokonehallista käytetään myös englannista lainattua nimitystä hangaari. Hangaarilla tarkoitetaan joskus myös muunlaisia isoja hallirakennuksia ja suojia erilaisille aluksille ja kulkuvälineille, kuten autoille ja panssarivaunuille. Tieteiselokuvissa ja -kirjallisuudessa hangaari voi olla myös avaruusaluksella tai avaruusasemalla oleva avaruushävittäjien halli.